Gandia serà la seu de la pròxima Concentració Nacional Seat 127 & Fura
04 octubre 2024

## Gandia serà la seu de la pròxima Concentració Nacional Seat 127 & Fura04 octubre 2024Última actualització: 04 octubre 2024

![](../gestion/img/2cf20884196a83ad4c8a695bbbbb654a15f79d8a654b57613ec62d992c1dd790.jpg)  
  

Els regidors Jesús Naveiro i Liduvina Gil, acompanyats per Francisco Romero i Ismael Azorín, mebres de l'organització, han presentat hui la 'Concentració Nacional Seat 127 & Fura', que se celebrarà entre l'11 i el 13 d'octubre a la nostra ciutat.  
  
Gil ha volgut agrair als organitzadors d'aquest esdeveniment l'elecció de Gandia per a aquesta trobada nacional. "Han fet un gran esforç perquè els ciutadans puguem gaudir d'aquests cotxes que han marcat una època de la història d'Espanya. Esperem que gaudiu de la vostra estada a la nostra ciutat i torneu a visitar-nos".  
  
Naveiro ha reiterat l'agraïment i ha destacat que es tracta d'una trobada no competitiva on participaran prop de 130 vehicles i 150 persones. "Per nosaltres aquest tipus d'esdeveniments no són només esportius, sinó que tenen un component històric i cultural que casa molt bé amb el binomi turisme-esport que tan bons resultats ens està donant".  
  
Pel que fa al programa, els participants arribaran divendres a partir de les 12 hores. Una vegada a la nostra ciutat, tindran tota la vesprada per visitar la localitat amb un guia o gaudir d'una degustació de ginebra a la destil·leria Roders.  
  
Pel que fa al dissabte 12, el dia començarà amb una entrada per la República Argentina, on els ciutadans podran passar a veure els diferents models exposats. A la vesprada, els cotxes es desplaçaran al Moll dels Borja per a ser exposats novament, alhora que els propietaris coneixen la platja.  
  
Durant la roda de premsa s'ha recordat que l'esdeveniment té un caràcter solidari, ja que els assistents podran fer donacions que aniran destinades íntegrament a la lluita contra el càncer.

[Twittear](https://twitter.com/share)